1391/06/22 Time: 20:26
Bu Yazinin Bölməsi: Şeir(شعر) ،
ایستردیم بیر قوش اوچام، سنه ساری ساوالان
دردیمی بیر آز آچام، سنه باری ساوالان
اوره یین سیررین آچام، بول خیرات سوفره سی تك
پایلاشاق دردی بولك، اولا یاری ساوالان
اتگیندن یاپیشام آناسیز كورپه كیمی
قوجاغیندا ایله یم بئله زاری ساوالان
یوخسولون تاماه گؤزو، وار اولان یئرده اولار
آییق اول سندن اومار، قوجا قاری ساوالان
آل مندن حسرتیمی، یئتیر گؤیلر اوزونه
سنه یاخیندی آخی اولو تانری ساوالان
گوروسن گلنمیرم ایتگین لر دوشگونییم
بیزه ده یوللا سویوق، گله قاری ساوالان
قالمیشام گوز باخاری من آلتدان سن یوخاری
دوستوندا دوستا گرك، بیر چیخاری ساوالان
دولاندی هی باشیما فلكیم چیرپدی منی
دئنه دای بسدی گورر، سنی تانری ساوالان
اود آلیب یانیر« عطا»آلیشیب هر طرفی
گلمیركی حالین سورا گول نیگاری ساوالان
Edit:1391/07/3-20:30
eng_Latn azj_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab shn_Mymr